
Στην παρούσα τεχνική απόφαση γίνεται συνοπτική περιγραφή των κυριότερων χαρακτηριστικών των εντολών κατανομής που εκδίδονται από το Κέντρο Ελέγχου Ενέργειας του Εθνικού Συστήματος Μεταφοράς.
Η εντολή κατανομής εκδίδεται από σημείο ελέγχου (άνθρωπος ή μηχανή) και αποστέλλεται σε σημείο υλοποίησης (άνθρωπος, μηχανή, στοιχείο του ΕΣΜΗΕ κλπ.). Τέτοιου είδους εντολές ενδεικτικά μπορούν να αφορούν διαφόρων σκοπών ενέργειες, όπως ρύθμιση τάσης, χειρισμούς στοιχείων του ΕΣΜΗΕ, ρύθμιση ενεργού/αέργου ισχύος μονάδων παραγωγής, ένταξη και κράτηση μονάδων παραγωγής, ενεργοποίηση εφεδρειών ή και παροχή επικουρικής υπηρεσίας. 
Ο Διαχειριστή του Συστήματος Μεταφοράς (ΔΣΜ) εκδίδει τις εντολές κατανομής λαμβάνοντας υπόψη τις συνθήκες λειτουργίας του Συστήματος σε πραγματικό χρόνο και τυχόν έκτακτα περιστατικά, έτσι ώστε να διασφαλίσει την αξιόπιστη λειτουργία του Συστήματος, ιδίως αναφορικά με τη συχνότητα του Συστήματος, την τάση και τη φόρτιση σε σημαντικούς ζυγούς ή στοιχεία του Συστήματος.
Ο ΔΣΜ εκδίδει τις εντολές κατανομής με στόχο να εφαρμόσει (κατά το δυνατόν) τη ΔΕΠ και την λειτουργία της αγοράς ενέργειας εξισορρόπησης σε πραγματικό χρόνο σύμφωνα με το άρθρο 67 του ΚΑΕ. Οι εντολές κατανομής μπορεί να προκύπτουν είτε αυτόματα είτε χειροκίνητα και υλοποιούνται σε πραγματικό χρόνο μετά την επίλυση της ΔΕΠ. Ισχύουν τα ακόλουθα:
· Κάθε εντολή κατανομής αφορά μία και μόνο οντότητα.
· Η κοινοποίηση των εντολών κατανομής στους κατόχους άδειας παραγωγής, συνεπάγεται για αυτούς τις αντίστοιχες υποχρεώσεις που απορρέουν από την έκδοση εντολών κατανομής για τη λειτουργία των μονάδων σύμφωνα με τον προγραμματισμό.
· Ο Διαχειριστής του Συστήματος δύναται να εκδίδει εντολές κατανομής σε πραγματικό χρόνο, διαφορετικές από εκείνες του προγράμματος κατανομής που προκύπτει από τη ΔΕΠ.
· Κάθε μεταγενέστερη εντολή κατανομής αντικαθιστά κάθε προγενέστερη αναφορικά με το λειτουργικό χαρακτηριστικό της μονάδας το οποίο προσδιορίζεται στη μεταγενέστερη εντολή.
· Στις εντολές κατανομής που αφορούν ρύθμιση παραγωγής οντότητας υπηρεσιών εξισορρόπησης περιλαμβάνονται τόσο οι εντολές μέσω του συστήματος Αυτόματης Ρύθμισης Παραγωγής (ΑΡΠ) όσο της πλατφόρμας που επιλύει την αγορά εξισορρόπησης σε πραγματικό χρόνο (Real-Time Balancing Market – RTBM).
· Ο Διαχειριστής του Συστήματος δύναται να εκδίδει εντολές κατανομής και στις μη-κατανεμόμενες μονάδες ΑΠΕ αποκλειστικά για περιορισμό ενεργού παραγωγής για λόγους ασφαλούς λειτουργίας του Συστήματος.
Πέραν της επίλυσης της ΔΕΠ, για την έκδοση των εντολών κατανομής ο Διαχειριστής πρέπει να λάβει υπόψη σε πραγματικό χρόνο κατά τη λειτουργία τα εξής:
· Την ποσότητα της καθαρής παραγωγής ενέργειας κάθε μονάδας παραγωγής συμπεριλαμβανομένων και των μονάδων ΑΠΕ που συνδέονται στο Σύστημα.
· Την ποσότητα καθαρής ροής ενέργειας μέσω των διασυνδέσεων. 
· Την ποσότητα ενέργειας που απορροφάται σε κάθε σημείο σύνδεσης επιλεγόντων Πελατών και σημεία Σύνδεσης του Δίκτυο Διανομής με το Συστήματος.
· Την εκτίμηση του τρέχοντος και αναμενόμενου φορτίου Συστήματος.
· Την μεταβολή και την τρέχουσα εκτίμηση για σημαντικές παραμέτρους του Συστήματος, όπως η συχνότητα, η τάση και η ένταση σε σημαντικούς ζυγούς του Συστήματος.
· Τα λειτουργικά χαρακτηριστικά των μονάδων παραγωγής όπως αυτά γίνονται γνωστά κατά τον πραγματικό χρόνο, και με βάση την έγκαιρη και αναλυτική μορφή που αυτά διαβιβάζονται στο Κέντρο Ελέγχου Ενέργειας του ΔΣΜ.
· Τη διαθεσιμότητα της Υπηρεσίας Διακοπτόμενου Φορτίου.
· Λοιπές πληροφορίες τις οποίες συλλέγει ο Διαχειριστής του Συστήματος ή υποβάλλονται σε αυτόν.

Όπως αναφέρθηκε και προηγουμένως, ο Διαχειριστής του Συστήματος Μεταφοράς (ΔΣΜ) μπορεί να εκδίδει τις παρακάτω κατηγορίες εντολών κατανομής:
· Ρύθμιση παραγωγής ενεργού ισχύος
· Ρύθμιση τάσης και παραγωγής αέργου ισχύος
· Ένταξη/κράτηση μονάδας παραγωγής
· Παροχή επικουρικής υπηρεσίας
· Έκτακτες εντολές κατανομής για αποκατάσταση ή/και εφαρμογή πλάνων άμυνας Συστήματος (Defense Plan)
· Ενεργοποίηση Εφεδρειών
· Χειρισμοί στοιχείων του ΕΣΜΗΕ

Στη συνέχεια αναλύονται διεξοδικότερα οι κατηγορίες των διαθέσιμων εντολών κατανομής από τον ΔΣΜ.
[bookmark: _Ref48726372][bookmark: _Toc49237767][bookmark: _Toc49252181]Εντολή Κατανομής για τον καθορισμό της παραγωγής Ενεργού Ισχύος μονάδων παραγωγής
Ο ΔΣΜ δύναται να εκδίδει εντολές κατανομής που αφορούν στη ρύθμιση της παραγωγής της μονάδας σε ενεργό ισχύ και μπορούν να αναφέρονται είτε σε μείωση, είτε σε αύξηση της παραγωγής. 
Οι εντολές κατανομής για τον καθορισμό της παραγωγής ενεργού ισχύος εκδίδονται από το σύστημα Αυτόματης Ρύθμισης Παραγωγής (ΑΡΠ - AGC), από την Αγορά Εξισορρόπησης Πραγματικού Χρόνου (RTBM), είτε τηλεφωνικά ή μέσω ηλεκτρονικού ταχυδρομείου κατά την κρίση του ΔΣΜ. Οι αριθμητικές τιμές των εντολών που εκδίδει το RTBM αποστέλλονται ως basepoint τιμές και στο σύστημα ΑΡΠ, εφόσον η μονάδα βρίσκεται σε καθεστώς αυτόματης ρύθμισης παραγωγής, προκειμένου να υπερτεθεί η εντολή από το σύστημα ΑΡΠ.
Αναφέρονται στο σημείο σύνδεσης της μονάδας με το Σύστημα ή το Δίκτυο. Κατ’ εξαίρεση οι εντολές κατανομής που προκύπτουν από το σύστημα Αυτόματης Ρύθμισης Παραγωγής και από την επίλυση της αγοράς εξισορρόπησης δύνανται να αναφέρονται και στη μικτή παραγωγή Μονάδας, συμπεριλαμβανομένων των βοηθητικών φορτίων.
Το επίπεδο παραγωγής που καθορίζεται από την εντολή κατανομής δε μπορεί  να είναι μικρότερο της τεχνικά ελάχιστης παραγωγής της μονάδας. 
Οι παραγωγοί που διαχειρίζονται μονάδες ΣΗΘΥΑ με εγκεκριμένες απαγορευμένες ζώνες κατά τη λειτουργία τους είτε συνδυασμένου κύκλου με περισσότερους από έναν αεριοστροβίλους, είτε ΥΗΣ με πολλαπλές μονάδες ανά σταθμό οφείλουν να μεριμνούν και να ενημερώνουν εγκαίρως τα συστήματα ΑΡΠ και RTBM σχετικά με τα εκάστοτε ισχύοντα όρια λειτουργίας του σταθμού (τεχνικά ελάχιστα και μέγιστα) που διαμορφώνονται από τον ισχύοντα συνδυασμό μονάδων παραγωγής που βρίσκεται σε λειτουργία.
Ειδικά για τις μη-κατανεμόμενες μονάδες ΑΠΕ και ΣΗΘΥΑ, ο ΔΣΜ δύναται να εκδίδει Εντολές Κατανομής που αφορούν αποκλειστικά στον περιορισμό της παραγωγής τους για λόγους ασφαλούς λειτουργίας Συστήματος.
Οι βασικότερες κατηγορίες μονάδων παραγωγής είναι οι εξής:
· Κατανεμόμενες Μονάδες Παραγωγής
· Νοούνται αυτές για τις οποίες βρίσκεται σε ισχύ άδεια παραγωγής, έχει πραγματοποιηθεί και ενεργοποιηθεί η σύνδεση στο ΕΣΜΗΕ, έχει κατατεθεί άδεια λειτουργίας και έχουν εγκατεστημένη ισχύ άνω των 5 MW, για την οποία ο ΔΣΜ δύναται να εκδίδει εντολές κατανομής, εφόσον δεν είναι μονάδα ΑΠΕ, μονάδα εφεδρείας εκτάκτων αναγκών, καθώς και μόνο κατά το χρονικό διάστημα για το οποίο δεν ισχύει ή δεν εφαρμόζεται σύμβαση επικουρικών υπηρεσιών ή σύμβαση συμπληρωματικής ενέργειας Συστήματος σύμφωνα με τον Κώδικα Διαχείρισης ΕΣΜΗΕ (ΚΔΣ).
· Κατανεμόμενες Μονάδες ΣΗΘΥΑ
· Νοούνται οι μονάδες μερικής συμπαραγωγής με εγκατεστημένη ισχύ μεγαλύτερη των 35MWe οι οποίες με σχετική απόφαση της ΡΑΕ έχουν χαρακτηρισθεί ως Κατανεμόμενες Μονάδες ΣΗΘΥΑ.
· Συμβεβλημένες Μονάδες
· Μονάδες Εφεδρείας Εκτάκτων Αναγκών
· Χαρτοφυλάκιο Κατανεμόμενων ΑΠΕ
· Το Μητρώο που προβλέπεται στο Άρθρο 12 του Κανονισμού Αγοράς Εξισορρόπησης (ΚΑΕ). 
· Χαρτοφυλάκιο Κατανεμόμενου φορτίου
Ο ΔΣΜ προ της έκδοσης εντολής κατανομής ένταξης μονάδας ή μετά την εντολή κατανομής απένταξης δύναται να εκδίδει εντολές κατανομής που αφορούν τη θερμική κατάσταση της μονάδας (θερμή, ψυχρή, ενδιάμεση). Οι κάτοχοι άδειας παραγωγής οφείλουν να ενημερώνουν τον ΔΣΜ για την εκάστοτε θερμική κατάσταση της μονάδας.
Στις περιπτώσεις κατά τις οποίες οι εντολές κατανομής σχετικές με την ένταξη μίας μονάδας δεν περιλαμβάνουν συγκεκριμένη αριθμητική τιμή παραγωγής ενεργού ισχύος συμπεραίνεται ότι η εντολή αφορά την αύξηση της παραγωγής αμέσως μετά τον επιτυχή συγχρονισμό της μονάδας με το Σύστημα στην τιμή του τεχνικού της ελαχίστου.
[bookmark: _Toc49237768][bookmark: _Toc49252182]Εντολή Κατανομής για τον καθορισμό της παραγωγής Αέργου Ισχύος και τη Ρύθμιση Τάσης
Ο Διαχειριστής του Συστήματος δύναται να εκδίδει εντολές κατανομής σχετικά με την προσαρμογή της παραγωγής αέργου ισχύος (χωρητικής ή επαγωγικής) από τις μονάδες παραγωγής. Οι εντολές μπορούν να περιλαμβάνουν αριθμητική τιμή για την τάση ή την παραγόμενη άεργο ισχύ στο σημείο σύνδεσης της μονάδας με το Σύστημα, σε συνάρτηση πάντα με την τρέχουσα παραγόμενη ενεργό ισχύ της μονάδας και το διάγραμμα ικανότητας της μονάδας.
Η εντολή κατανομής αέργου ισχύος μπορεί να καθορίζει την αριθμητική τιμή για την τάση που πρέπει να επιτευχθεί στο σημείο σύνδεσης της μονάδας με το Σύστημα, σε συμφωνία τον ανανεωμένο κώδικα δικτύου για τις απαιτήσεις σύνδεσης των ηλεκτροπαραγωγών Δίκτυο, ο οποίος συμμορφώνεται με τον Κανονισμό (ΕΕ) 631/2016. Κατά την έκδοση των εντολών κατανομής αέργου ισχύος, ο ΔΣΜ θα πρέπει να λαμβάνει υπόψη την επίδραση της εντολής αυτής στην ικανότητα της μονάδας για παραγωγή ενεργού ισχύος.
Εφόσον το απαιτούν οι συνθήκες, ο ΔΣΜ μπορεί να εκδίδει εντολές για μεγιστοποίηση της παραγωγής αέργου ισχύος (χωρητικής ή επαγωγικής) ενώ μπορεί να αποστέλλει εντολές σε επιμέρους μονάδες ενός σταθμού συνδυασμένου κύκλου.
Οι εντολές κατανομής που αφορούν σε ρύθμιση τάσης και παραγωγή αέργου ισχύος αποστέλλονται από το κέντρο ελέγχου ενέργειας τηλεφωνικά ή μέσω ηλεκτρονικού ταχυδρομείου με σκοπό τη διατήρηση της ασφαλούς λειτουργείας του Συστήματος καθώς και την τήρηση των ορίων τάσεων όπως ορίζονται από το Άρ. 27 του κανονισμού (ΕΕ) 2017/1485.
Σε αντιστοιχία με την ενότητα 2.1, στην περίπτωση κατά την οποία μία εντολή κατανομής για την ένταξη της μονάδας δεν περιλαμβάνει αριθμητική τιμή σχετική με το επίπεδο αέργου παραγωγής, τότε συμπεραίνεται ότι η τιμή θα αφορά σε μηδενική άεργο παραγωγή (0) MVAr μετά τον επιτυχή συγχρονισμό. Το ίδιο ισχύει και στην περίπτωση εντολής απένταξης της μονάδας, ότι δηλαδή η μονάδα θα επιτυγχάνει μηδενική (0) άεργο παραγωγή προτού γίνει η απένταξη της μονάδας.

Ο ΔΣΜ προ της εκδόσεως εντολής κατανομής συγχρονισμού ή μετά την έκδοση εντολής απένταξης μια μονάδας, μπορεί να εκδίδει εντολές κατανομής που αφορούν στη θερμική κατάσταση της μονάδας, μεταξύ των κατηγοριών ψυχρή, θερμή και ενδιάμεση. Οι κάτοχοι άδειας παραγωγής υποχρεούνται να ενημερώνουν τον ΔΣΜ για τη θερμική κατάσταση της μονάδας.
Στην περίπτωση κατά την οποία μια εντολή συγχρονισμού δεν περιλαμβάνει συγκεκριμένη αριθμητική τιμή για την παραγωγή ενεργού ισχύος, τεκμαίρεται ότι η εντολή αφορά στην αύξηση της παραγωγής στο τεχνικό ελάχιστο, μετά τον συγχρονισμό. Αν, επίσης, δεν περιλαμβάνει συγκεκριμένη αριθμητική τιμή για την παραγωγή αέργου ισχύος, τεκμαίρεται ότι η εντολή αφορά παραγωγή Αέργου ίση με μηδέν (0 MVar) μετά το συγχρονισμό. Αντίστοιχα, κατά την εντολή κράτησης τεκμαίρεται μηδενική αέργου παραγωγής κατά το χρόνο κράτησης.

Η εντολές κατανομής για παροχή επικουρικών υπηρεσιών και συγκεκριμένα υπηρεσιών παροχής εφεδρείας εκδίδονται και επικαιροποιούνται από τη ΔΕΠ. Συγκεκριμένα στα αποτελέσματα της ΔΕΠ συμπεριλαμβάνονται τα ποσά ανοδικής και καθοδικής αυτόματης και χειροκίνητης εφεδρείας αποκατάστασης συχνότητας (ΕΑΣ), όπως αυτά επιμερίζονται στις μονάδες του Συστήματος. Οι μονάδες οφείλουν να μπορούν να παρέχουν τα ποσά τα οποία έχουν κατανεμηθεί κατά τη λύση της ΔΕΠ, εφόσον αυτά ζητούνται.
Οι μονάδες λαμβάνουν εντολή Κατανομής παροχής επικουρικής υπηρεσίας που μπορεί να αφορά σε:
1. Εφεδρεία Διατήρησης Συχνότητας (ΕΔΣ - FCR)
2. Εφεδρεία Αποκατάστασης Συχνότητας (ΕΑΣ - FRR) που διακρίνεται σε:
a. Αυτόματη
b. Χειροκίνητη
Τα διαθέσιμα εύρη εφεδρειών που μπορούν να παρέχουν οι μονάδες παραγωγής καθορίζονται και από τους χειριστές του σταθμού και τα όρια μεταδίδονται προς το ΚΕΕ είτε αυτόματα, είτε μέσω τηλεφωνικής επικοινωνίας.
Στην περίπτωση όπου σχετικά με την ενέργεια έγχυσης παραγωγού υπάρχουν διαφοροποιήσεις εντός της ίδιας περιόδου κατανομής μεταξύ προγράμματος ενέργειας και προγράμματος παροχής ΕΑΣ, ο ΔΣΜ αποφασίζει για το συγκεκριμένο συνδυασμό γεννητριών (αεριοστροβίλων ή μονάδων υδραυλικών) που θα πρέπει να ενταχθούν σε λειτουργία από τον συγκεκριμένο παραγωγό προκειμένου να χορηγηθεί στο σύστημα η αναγκαία για τη συγκεκριμένη περίοδο κατανομής ποσότητα ενέργειας εξισορρόπησης.
[bookmark: _Toc49237771][bookmark: _Toc49252185]Εντολές κατανομής για συνδέσεις/αποσυνδέσεις παθητικών στοιχείων.
Ο ΔΣΜ έχει υποχρέωση επίσης να εκδίδει εντολές κατανομής στα κέντρα κατανομής για την ένταξη ή απένταξη παθητικών στοιχείων αντιστάθμισης αέργου ισχύος για την επίτευξη ικανοποιητικού προφίλ τάσεων στο Σύστημα μεταφοράς.
Οι εντολές κατανομής εκδίδονται τηλεφωνικά από το ΚΕΕ και ειδικότερα από το εκάστοτε υπεύθυνο Περιφερειακό Κέντρο Ελέγχου Ενέργειας.
[bookmark: _Toc49237772][bookmark: _Toc49252186]Εντολή Κατανομής για αποκατάσταση και άμυνα Συστήματος
Σκοπός του ΔΣΜ είναι να διατηρήσει τη φυσιολογική ροή των δραστηριοτήτων της αγοράς για όσο μεγαλύτερο χρονικό διάστημα είναι εφικτό. Σύμφωνα με το αρ. 35(1) του Κανονισμού (ΕΕ) 2017/2196 ο ΔΣΜ μπορεί να αναστείλει προσωρινά μία ή περισσότερες από τις δραστηριότητες της αγοράς στις περιπτώσεις που:
1) Το Σύστημα βρίσκεται σε κατάσταση γενικής διακοπής (blackout). 
2) Ο ΔΣΜ έχει εξαντλήσει όλες τις επιλογές που παρέχονται από την αγορά και η συνέχιση των δραστηριοτήτων της αγοράς σε κατάσταση έκτακτης ανάγκης θα επιδείνωνε μία η περισσότερες από τις συνθήκες που αναφέρονται στο αρ. 18(3) του Κανονισμού (ΕΕ) 2017/1485.
3) Η συνέχιση των δραστηριοτήτων της αγοράς θα μείωνε σημαντικά την αποτελεσματικότητα της διαδικασίας αποκατάστασης στην κανονική κατάσταση ή την κατάσταση συναγερμού. 
4) Τα απαραίτητα εργαλεία και μέσα επικοινωνίας για τη διευκόλυνση των δραστηριοτήτων της αγοράς από το Διαχειριστή του ΕΣΜΗΕ δεν είναι διαθέσιμα.
Σε τέτοιες περιπτώσεις ο ΔΣΜ ενεργοποιεί την κατάλληλη ειδοποίηση/σήμανση και εκδίδει τις απαραίτητες εντολές κατανομής, οι οποίες μπορούν να απευθύνονται σε οντότητες υπηρεσιών εξισορρόπησης, άλλους ΔΣΜ κλπ, οι οποίες μπορούν να παρεκκλίνουν από τη ΔΕΠ. Σημειώνεται ότι οι πάροχοι υπηρεσιών εξισορρόπησης είναι υποχρεωμένοι να εκτελέσουν τις δοθείσες από τον ΔΣΜ εντολές κατανομής ανεξάρτητα από πιθανές ενστάσεις ή οικονομικές συνέπειες.
[bookmark: _Toc49237773][bookmark: _Toc49252187]Πλατφόρμες Υλοποίησης Εντολών Κατανομής
Η ανάγκη για τη συνεχή εξισορρόπηση της απόκλισης μεταξύ παραγωγής και ζήτησης απαιτεί την έκδοση εντολών κατανομής που αφορούν στη ρύθμιση της Ενεργού Παραγωγής των Μονάδων σε πραγματικό χρόνο. Για αυτό τον λόγο, λειτουργούν παράλληλα, και σε διαφορετικές χρονικές κλίμακες, δύο αυτόματα συστήματα που συνθέτουν εντολές κατανομής που αποστέλλονται στις οντότητες υπηρεσιών εξισορρόπησης.
Ο συνδυασμός των δυο συστημάτων δίνει την τελική εντολή κατανομής (set-point) το οποίο θα πρέπει να υπακούει η μονάδα παραγωγής, όπως φαίνεται και στο Σχήμα  1.

[bookmark: _Ref49245207]Σχήμα  1 Παραγωγή Εντολής Κατανομής Από AGC - RTBM
[bookmark: _Toc49237774][bookmark: _Toc49252188]Αυτόματη Ρύθμιση Παραγωγής (ΑΡΠ ή AGC)
Με βάση το αρ.118(1) και του αρ.139 του Κανονισμού (ΕΕ) 2017/1485 ο ΔΣΜ προσδιορίζει τη δομή του ελέγχου φορτίου-συχνότητας για τη συγχρονισμένη περιοχή. Στη συνέχεια παρέχονται τα κυριότερα χαρακτηριστικά του συστήματος ΑΡΠ.
Το σύστημα ΑΡΠ είναι κεντρικά εγκατεστημένο σύστημα, συνδεδεμένο με το EMS του Εθνικού Κέντρου Ελέγχου Ενέργειας (ΚΕΕ). Η περιοχή ελέγχου και ευθύνης του συστήματος ΑΡΠ αφορά σε όλη την ενότητα ΕΦΣ ευθύνης του ΔΣΜ, η οποία αποτελείται στην περίπτωση του ΑΔΜΗΕ από μία περιοχή ΕΦΣ. 
Η λειτουργία του ΑΡΠ βασίζεται στην οριοθέτηση περιοχών και ενοτήτων ΕΦΣ και φροντίζει στη διατήρηση της τιμής ACE αυτών σε τιμή ιδανικά μηδενική. Στην περίπτωση του ΕΣΜΗΕ η ενότητα και περιοχή ταυτίζονται με αποτέλεσμα η τιμή ACE να αφορά όλο το Εθνικό Σύστημα και συγκεκριμένα τη μετρούμενη συχνότητα του Εθνικού Συστήματος καθώς και τις αποκλίσεις ενεργού ισχύος στις AC διασυνδέσεις από τις προγραμματισμένες. Η DC διασύνδεση δεν συμμετέχει στο ACE, καθώς αυτή ελέγχεται άμεσα και αυτόνομα από τον ελεγκτή του HVDC συστήματος.
Βασική υποχρέωση του συστήματος ΑΡΠ είναι ο υπολογισμός της τρέχουσας απόκλισης του ενεργού ισοζυγίου υπό τη μορφή της τιμής της παραμέτρου ACE και η αποστολή εντολών κατανομής (set points), με τις οποίες τηλερυθμίζεται η παραγωγή ενεργού ισχύος των μονάδων παραγωγής (πάροχοι υπηρεσιών εξισορρόπησης), προκειμένου η τιμή του ACE να προσεγγίζει ιδανικά το μηδέν, όπως ορίζει η απαίτηση του αρ.143 του Κανονισμού (ΕΕ) 2017/1485. 
Η δυνατότητα αυξομείωσης της ενεργού ισχύος των μονάδων παραγωγής προϋποθέτει ότι αυτές διαθέτουν και τα απαραίτητα ποσά στρεφόμενης εφεδρείας. Για τον σκοπό αυτό κάθε μονάδα παραγωγής που βρίσκεται σε κατάσταση ρύθμισης προσφέρει ένα ποσό αΕΑΣ το οποίο έχει καθοριστεί από την επίλυση της τελευταίας ΔΕΠ. Το ποσό αΕΑΣ που διατίθεται από την κάθε μονάδα που συμμετέχει στο ΑΡΠ ανανεώνεται σε κάθε κύκλο εκτέλεσης του RTBM (15’).
Η ρύθμιση που αποστέλλεται από το ΑΡΠ στους παρόχους υπηρεσιών εξισορρόπησης μπορεί να λαμβάνει χώρα σε χρονικά πλαίσια από δέκα (10) δευτερόλεπτα έως και δεκαπέντε (15) λεπτά από την ενεργοποίηση της ενώ ο κύκλος λειτουργίας του συστήματος ΑΡΠ είναι 4 sec και μπορεί να ανανεώνει τα set points που αποστέλλει στις μονάδες κάθε 8 sec. Αυτό καθιστά τη ρύθμιση μέσω του συστήματος ΑΡΠ τον γρήγορο βρόχο ελέγχου, με αποτέλεσμα να εξισορροπούνται οι αποκλίσεις στο ισοζύγιο ενεργού ισχύος με χρήση αΕΑΣ.
Το ACE ορίζεται ως το άθροισμα της απόκλισης των προγραμματισμένων ανταλλαγών ενεργού ισχύος μέσω των διασυνδέσεων από τις πραγματικά μετρούμενες τιμές (ΔP) και του γινομένου της απόκλισης της συχνότητας από την ονομαστική τιμή (Δf) επί τον συντελεστή Κ (MW/Hz) που καθορίζεται από τον ENTSO-E για κάθε Σύστημα, δηλαδή:

Η δυνατότητα ρύθμισης κάθε μονάδας μέσω του ΑΡΠ υπόκειται στα ελάχιστα όρια  και μέγιστα , όρια παραγωγής της μονάδας που λειτουργεί υπό τον έλεγχο του ΑΡΠ. Τα όρια αυτά αποτελούν και τα όρια ανοδικής και καθοδικής εφεδρείας τα οποία μπορεί να διαχειριστεί ο ελεγκτής του ΑΡΠ προκειμένου να δώσει εντολές ρύθμισης ενεργού ισχύος στις μονάδες που συμμετέχουν στη διαδικασία ρύθμισης.
Αυτά τα όρια θα προκύπτουν από την επίλυση του ISP και σύμφωνα με την κατανομή της ανοδικής και καθοδικής αΕΑΣ ανά μονάδα με βάση τις υπολογισθείσες τιμές από τη μεθοδολογία υπολογισμού ζωνικών/Συστημικών αναγκών ισχύος εξισορρόπησης του ΔΣΜ. Οι μονάδες οι οποίες κατά την επίλυση του τελευταίου ISP έχουν λάβει εφεδρεία αΕΑΣ είτε ανοδική, είτε καθοδική, θα είναι υπό το καθεστώς ρύθμισης του ΑΡΠ.
Το σύστημα ΑΡΠ λαμβάνει ως είσοδο, μετρήσεις συχνότητας, ροές ισχύος στις διασυνδέσεις, τις τρέχουσες παραγωγές ενώ λαμβάνει υπόψιν τις ικανότητες των μονάδων και η έξοδος αποτελεί το τμήμα της εντολής ενεργού ισχύος που πρόκειται να προστεθεί μαζί με το τμήμα που προκύπτει από την επίλυση του οικονομικού προγράμματος κατανομής της αγοράς εξισορρόπησης συνθέτοντας την τελική εντολή κατανομής (set point) που αποστέλλεται στις μονάδες. Οι τιμές των set points κυμαίνονται πέριξ ενός base point το οποίο προκύπτει από την επίλυση του RTBM και αποστέλλεται επίσης στις μονάδες ανά 15’.
Η ηλεκτρονική αποστολή των εντολών κατανομής γίνεται μέσω εξειδικευμένου και αποκλειστικού (dedicated) συστήματος παραγωγής και μετάδοσης Εντολών Κατανομής σε πραγματικό χρόνο.
Στο Σχήμα  , εμφανίζεται ο συνολικός βρόχος ρύθμισης Συχνότητας που αφορά σε κάθε περιοχή ΕΦΣ, ενώ με κόκκινο πλαίσιο εμφανίζεται ο βρόχος ρύθμισης του ΑΡΠ από τον οποία παράγεται το τμήμα της ισχύος εξισορρόπησης που προκύπτει από τη διαθέσιμη εφεδρεία αΕΑΣ.

[bookmark: _Ref46915185]Σχήμα  2 Βρόχος Έλεγχου Συστήματος Αυτόματης Ρύθμισης Παραγωγής 

Ο κεντρικός ελεγκτής του ΑΡΠ έχει χαρακτήρα αναλογικό-ολοκληρωτικό, έχει δηλαδή ως στόχο τον μηδενισμό του ACE σε μόνιμη κατάσταση, ενώ η ακρίβεια μέτρησης της συχνότητας κάθε περιοχής ΕΦΣ είναι τουλάχιστον της τάξης .
Οι καταστάσεις λειτουργίας του ΑΡΠ είναι οι εξής:
· Κανονική λειτουργία, κατά την οποία ο σήμα εισόδου στο σύστημα ΑΡΠ είναι το εξής:

· Λειτουργία ελέγχου συχνότητας, στην οποία αμελούνται οι αποκλίσεις ενεργού ισχύος στα διασυνδετικά προγράμματα και το σήμα εισόδου στο ΑΡΠ είναι:

Η συγκεκριμένη λειτουργία ενδείκνυται σε καταστάσεις όπου η ενότητα ΕΦΣ έχει αποκοπεί από την υπόλοιπη συγχρονισμένη περιοχή ΗΕ και λειτουργεί αυτόνομα.
· Απενεργοποιημένη λειτουργία, κατά την οποία το ΑΡΠ είναι εκτός λειτουργίας και το σήμα  είναι ίσο με μία σταθερή τιμή
· Χειροκίνητη λειτουργία, κατά την οποία είτε οι διασυνδετικές ροές είτε το σφάλμα συχνότητας ή ακόμη και η έξοδος του ΑΡΠ μπορούν να τεθούν ίσα με μία συγκεκριμένη τιμή, επιβάλλοντας μία σταθερή χρήση αΕΑΣ από τις μονάδες που βρίσκονται σε ρύθμιση.
[bookmark: _Toc49237775][bookmark: _Toc49252189][bookmark: _Toc48850313][bookmark: _Toc48850314][bookmark: _Toc48850315][bookmark: _Toc48850316][bookmark: _Toc48850317][bookmark: _Toc48850318][bookmark: _Toc48850319][bookmark: _Toc48850320][bookmark: _Toc48850321][bookmark: _Toc48850322]Αγορά Εξισορρόπησης Πραγματικού Χρόνου (RTBM)
Η αγορά εξισορρόπησης πραγματικού χρόνου (real-time balancing energy market) αποτελεί την χρονικά τελευταία αγορά του μοντέλου στόχου, καθώς έπεται της προθεσμιακής, της προημερήσιας αλλά και της ενδοημερήσιας αγοράς ηλεκτρικής ενέργειας. Η αγορά εξισορρόπησης εκτελείται σε χρονική κλίμακα πλησίον του πραγματικού χρόνου λειτουργίας του Συστήματος και αποσκοπεί στη διασφάλιση της αξιόπιστης και ασφαλούς λειτουργίας του ΕΣΜΗΕ.
Ο σχεδιασμός της αγοράς εξισορρόπησης πραγματοποιήθηκε με βάση τον Κανονισμό (ΕΕ) 2017/2195 σχετικά με τον καθορισμό κατευθυντήριας γραμμής για την εξισορρόπηση της ηλεκτρικής ενέργειας (Electricity Balancing Guideline – EBGL).
	Στα πλαίσια λειτουργίας της αγοράς RTBM γίνεται προμήθεια καθώς και ενεργοποίηση ενέργειας εξισορρόπησης σε πραγματικό χρόνο, με σκοπό την ελαχιστοποίηση του κόστους της ενέργειας εξισορρόπησης που θα ενεργοποιηθεί.
	Η αγορά εξισορρόπησης υιοθετεί τις αποφάσεις ένταξης των μονάδων παραγωγής από την ΔΕΠ, διασφαλίζει την ύπαρξη επαρκών ποσοτήτων εφεδρειών εξισορρόπησης πριν από τον πραγματικό χρόνο λειτουργίας του Συστήματος και βασίζεται στη λειτουργία αυτομάτου ελέγχου παραγωγής, καθώς και σε 15-λεπτες εντολές για την οικονομική κατανομή του φορτίου στις οντότητες υπηρεσιών εξισορρόπησης, προκειμένου ο ΔΣΜ να προμηθεύεται την απαραίτητη ανοδική ή/και καθοδική ενέργεια εξισορρόπησης και να εξισορροπεί παραγωγή και κατανάλωση, λαμβάνοντας υπόψη τις συνθήκες του Συστήματος σε πραγματικό χρόνο.
Η αγορά αυτή υπολογίζει τις τιμές ενέργειας εξισορρόπησης, που είναι απαραίτητες στη συνέχεια για την εκκαθάριση (settlement) τόσο της ενέργειας εξισορρόπησης που ενεργοποιήθηκε (προσφέρθηκε) σε πραγματικό χρόνο από τις κατάλληλες πηγές εξισορρόπησης (Balancing Service Providers - BSPs), όσο και για την εκκαθάριση των αποκλίσεων παραγωγής-ζήτησης (Imbalance settlement) που μετρήθηκαν σε πραγματικό χρόνο (ανά μονάδα παραγωγής ή ζώνη φορτίου). Η οριακή τιμολόγηση (marginal pricing) είναι η μέθοδος υπολογισμού των τιμών αυτών, λαμβάνοντας υπόψη την προτίμηση του Μοντέλου Στόχου και του αντίστοιχου Κώδικα Εξισορρόπησης Ενέργειας (Network Code on Electricity Balancing - NC EB) του ENTSO-E για την εν λόγω μέθοδο. Ωστόσο, η ενεργοποίηση προσφορών ενέργειας για λόγους διαφορετικούς από την εξισορρόπηση ενέργειας, θα τιμολογούνται βάσει της προσφοράς (pay-as-bid) και δεν θα ορίζουν την οριακή τιμή.
Συνοπτικά, οι συμμετέχοντες υποβάλλουν προσφορές ανοδικής/καθοδικής ρύθμισης για κάθε περίοδο κατανομής (30’) έως και μισή ώρα πριν την πραγματική λειτουργία, οι οποίες διαιρούνται σε δύο αντίστοιχα προϊόντα ανοδικής/καθοδικής ενέργειας εξισορρόπησης διάρκειας 15’ και λαμβάνονται υπόψη από τον ΔΣΜ στις συνεχείς/διαδοχικές - 15-λεπτου βήματος - επιλύσεις του προβλήματος οικονομικής κατανομής πραγματικού χρόνου. Ο στόχος είναι η ενεργοποίηση της ζητούμενης ποσότητας χΕΑΣ από κάθε πάροχο υπηρεσίας εξισορρόπησης να υλοποιείται στο επόμενο διάστημα 15’ από εκείνο εντός του οποίου έγινε ο υπολογισμός.
Παρακάτω απεικονίζεται σχηματικά η λειτουργία της αγοράς εξισορρόπησης πραγματικού χρόνου.

Σχήμα  3 Λειτουργία Εξισορρόπησης Πραγματικού Χρόνου (RTBM)
[bookmark: _Toc49237776][bookmark: _Toc49252190]Τηλεφωνικές εντολές ή μέσω ηλεκτρονικού ταχυδρομείου

Παράλληλα με τα αυτοματοποιημένα συστήματα (AGC και RTBM) τα οποία παράγουν και αποστέλλουν τις εντολές κατανομής, ο Διαχειριστής του Συστήματος Μεταφοράς δύναται να επικοινωνεί τηλεφωνικά ή μέσω ηλεκτρονικού ταχυδρομείου με το control των μονάδων παραγωγής με σκοπό τη γνωστοποίηση και υλοποίηση εντολών κατανομής. 
[bookmark: _Toc49237777][bookmark: _Toc49252191]Εφεδρικό Σύστημα Τηλεμετρίας και Εποπτείας
Σε περίπτωση δυσλειτουργίας του συστήματος ΑΡΠ, για την ρύθμιση ροής ισχύος στις διασυνδετικές γραμμές, προβλέπεται η ενεργοποίηση του Εφεδρικού Συστήματος Τηλεμετρίας και Εποπτείας (ΕΣΤΕ), το οποίο χρησιμοποιεί τα GUC (Generating Unit Control) των ΥΗΣ Πολυφύτου, Κρεμαστών και Καστρακίου με σκοπό την υποκατάσταση του ΑΡΠ. Οι συλλεγόμενες πληροφορίες από τους επιλεγμένους κόμβους του Συστήματος αποστέλλονται στα Κέντρα Ελέγχου Ενέργειας (ΚΕΕ) στον Άγιο Στέφανο Αττικής και στην Πτολεμαΐδα, καθώς και στους ΥΗΣ Κρεμαστών, Καστρακίου και  Πολυφύτου. Με τον τρόπο αυτό επιτυγχάνονται:
· Εφεδρική μετάδοση πληροφοριών για την ασφαλή λειτουργία του ΑΡΠ.
· Εφεδρική εποπτεία Συστήματος.
[bookmark: _GoBack]Το σύστημα αυτό απαρτίζεται κυρίως από συσκευές PLC (Programmable Logic Controllers) που  συλλέγουν πληροφορίες από τους κόμβους του Συστήματος  και  επικοινωνούν μεταξύ τους μέσω τηλεπικοινωνιακών οδεύσεων  του  Συστήματος. Οι εντολές κατανομής προς τις οντότητες υπηρεσιών εξισορρόπησης δίνονται τηλεφωνικά και όπως είναι αναμενόμενο οι εντολές κατανομής στην περίπτωση αυτή μπορούν να αποκλίνουν από τη ΔΕΠ. Ωστόσο οι πάροχοι εξισορρόπησης είναι υποχρεωμένοι να εκτελέσουν τις δοθείσες από τον ΔΣΜ εντολές κατανομής ανεξάρτητα από πιθανές ενστάσεις ή οικονομικές συνέπειες.

Όπως ορίζεται και από το αρ. 60 του Κώδικα Διαχείρισης του Συστήματος, οι  κάτοχοι άδειας παραγωγής διασφαλίζουν τον τρόπο λειτουργίας της μονάδας τους όπως αυτός ορίζεται στις εντολές κατανομής και μεταβάλλουν τη λειτουργία αυτών μόνο κατόπιν κατάλληλης εντολής κατανομής.
Στην περίπτωση κατά την οποία η συμμόρφωση με την εντολή κατανομής είναι αδύνατη λόγω περιορισμών της λειτουργίας της μονάδας οι οποίοι περιλαμβάνονται στα δηλωμένα χαρακτηριστικά της, ο κάτοχος της άδειας παραγωγής ενημερώνει άμεσα τον ΔΣΜ. Στην περίπτωση αυτή ο ΔΣΜ δύναται να ανακαλέσει την αρχική εντολή κατανομής και να εκδώσει νέα.
Στην περίπτωση κατά την οποία είναι αδύνατη η συμμόρφωση με την εντολή κατανομής λόγω απρόβλεπτου κωλύματος που οφείλεται αποκλειστικά σε λόγους ασφάλειας του προσωπικού ή των εγκαταστάσεων της μονάδας, ο κάτοχος άδειας παραγωγής υποχρεούται να ενημερώνει άμεσα τον ΔΣΜ. Στην περίπτωση αυτή ΔΣΜ δύναται να εκδώσει νέα εντολή κατανομής σύμφωνα με τα νέα δηλωμένα χαρακτηριστικά της μονάδας.
Η συμμόρφωση με εντολή κατανομής σχετικής με ένταξη/απένταξη μονάδας παραγωγής επιτυγχάνεται εφόσον αυτή εκτελεστεί εντός διαστήματος 10 λεπτών από τον χρόνο που αυτή καθορίστηκε.
Η συμμόρφωση με εντολή κατανομής σχετικής με μεταβολή ενεργού παραγωγής επιτυγχάνεται εφόσον η μέγιστη συστηματική απόκλιση της παραγωγής της είναι ±5 MW από την τιμή παραγωγής Ενεργού Ισχύος, και εντός της χρονικής περιόδου που ορίζονται στην Εντολή.
Αναφορικά με τον Έλεγχο Τάσης ισχύουν τα ακόλουθα:
A. Οι κάτοχοι άδειας παραγωγής υποχρεούνται να επιτρέπουν τη διακύμανση της παραγωγής αέργου ισχύος των μονάδων υπό τον έλεγχο αυτόματου ρυθμιστή τάσης.
B. Η συμμόρφωση με εντολή κατανομής σχετικής με παραγωγή αέργου ισχύος από μονάδα επιτυγχάνεται εφόσον εκτελεστεί εντός δύο (2) λεπτών από τη λήψη της εντολής όταν η εντολή αφορά άμεση μεταβολή της παραγωγής αέργου ισχύος, ή εντός του μεγαλύτερου χρονικού διαστήματος που προσδιορίζεται σε αυτήν, και με μη συστηματική απόκλιση από την τιμή παραγωγής αέργου ισχύος που ορίζεται στην εντολή κατανομής η οποία δεν υπερβαίνει τα ±2 Mvar.
C. Στην περίπτωση κατά την οποία εκδίδονται ταυτόχρονα εντολές κατανομής με αντικείμενο την παραγωγή ενεργού και αέργου Ισχύος από την ίδια μονάδα, η προθεσμία επίτευξης της παραγωγής αέργου ισχύος μπορεί να παρατείνεται μέχρι το χρόνο που ορίζεται στην εντολή κατανομής για την επίτευξη της παραγωγής ενεργού ισχύος.
D. Η λειτουργία του αυτόματου ρυθμιστή τάσης συνιστά τη μόνη περίπτωση κατά την οποία επιτρέπεται μεταβολή της παραγωγής αέργου ισχύος από μονάδα χωρίς να έχει προηγηθεί εντολή κατανομής.
E. Σε περίπτωση που η λειτουργία του αυτόματου ρυθμιστή τάσης οδηγεί στην παραγωγή αέργου ισχύος εκτός των ορίων που προσδιορίζονται στα δηλωμένα χαρακτηριστικά μονάδας, ο κάτοχος άδειας παραγωγής υποχρεούται να ενημερώσει άμεσα τον ΔΣΜ.
F. Ο κάτοχος άδειας παραγωγής συμμορφώνεται με εντολή κατανομής που αφορά αλλαγή θέσης μεταγωγέα του μετασχηματιστή μονάδας του, εφόσον την εκτελεί εντός ενός (1) λεπτού από τη λήψη της εντολής όταν η εντολή αφορά άμεση αλλαγή θέσης μεταγωγέα, ή εντός του μεγαλύτερου χρονικού διαστήματος που προσδιορίζεται σε αυτήν.
G. Ο κάτοχος άδειας παραγωγής συμμορφώνεται με εντολή κατανομής που αφορά την επίτευξη τιμής τάσης στο σημείο σύνδεσης μονάδας του μέσω αλλαγής της θέσης του μεταγωγέα μετασχηματιστή της μονάδας, εφόσον την εκτελεί με μέγιστη απόκλιση ±1 ΚV από την οριζόμενη στην εντολή τιμή τάσης. Ως εξαίρεση στον κανόνα αυτό, στην περίπτωση που στα καταχωρημένα χαρακτηριστικά της μονάδας ορίζεται διαφορετικό όριο μέγιστης απόκλισης για την επίτευξη τιμής τάσης στο σημείο σύνδεσης, ο κάτοχος άδειας παραγωγής υποχρεούται να τηρεί το όριο αυτό.
H. Στην περίπτωση έκδοσης εντολής κατανομής μεγιστοποίησης της παραγωγής αέργου ισχύος (χωρητικής ή επαγωγικής) από μονάδα, ο κάτοχος της άδειας παραγωγής, λαμβάνοντας υπόψη την παραγωγή ενεργού ισχύος της μονάδας, προβαίνει στις αναγκαίες προς τούτο ενέργειες.
I. Ο κάτοχος άδειας παραγωγής ρυθμίζει τη λειτουργία του συστήματος διέγερσης με σταθερή τάση εξόδου, με τους περιοριστές αέργου φόρτισης σε λειτουργία και τα συστήματα ελέγχου λειτουργίας σταθερής αέργου ισχύος ή σταθερού συντελεστή ισχύος απενεργοποιημένα, εκτός εάν εκδίδεται διαφορετική εντολή κατανομής. Σε περίπτωση κατά την οποία εμφανίζεται αλλαγή στην τάση του συστήματος, ο κάτοχος άδειας παραγωγής δεν προβαίνει σε ενέργειες για να αντισταθμίζει την αυτόματη αντίδραση σε φόρτιση αέργου ισχύος που προκαλείται ως αποτέλεσμα της λειτουργίας υπό σταθερή τάση εξόδου του αυτόματου συστήματος ελέγχου της διέγερσης, παρά μόνον εφόσον εκδίδεται διαφορετική εντολή κατανομής ή εφόσον απαιτείται άμεση ενέργειά του για συμμόρφωση με τα όρια ευστάθειας. Στην τελευταία αυτή περίπτωση ο κάτοχος άδειας παραγωγής ενημερώνει άμεσα τον ΔΣΜ.
J. Στην περίπτωση κατά την οποία εκδίδονται εντολές κατανομής με αντικείμενο την αλλαγή θέσης μεταγωγέων:
a. όταν αυτές αφορούν περισσότερες από μία μονάδες στον ίδιο σταθμό παραγωγής ή μία μονάδα συνδυασμένου κύκλου, η αλλαγή θέσης εκτελείται από τον κάτοχο άδειας παραγωγής σταδιακά και κατά μία θέση μεταγωγέα κάθε φορά, ή σταδιακά και κατά περισσότερες θέσεις μεταγωγέα εφόσον αυτό είναι τεχνικά δυνατό, για κάθε μονάδα ή μονάδα συνδυασμένου κύκλου, διαδοχικά μεταξύ των μονάδων.
b. όταν αυτές αφορούν την αλλαγή περισσότερων από δύο θέσεων μεταγωγέα της ίδιας μονάδας, και η εκτέλεση της εντολής δεν είναι τεχνικά δυνατή μέσα στον καθορισμένο από την εντολή χρόνο, ο κάτοχος άδειας παραγωγής εκτελεί την εντολή με την ελάχιστη δυνατή καθυστέρηση. Στην περίπτωση αυτή ο κάτοχος άδειας παραγωγής ενημερώνει άμεσα τον διαχειριστή του συστήματος.
Από τα παραπάνω προκύπτει ότι οι τυχόν μη έγκυρες ή έγκαιρες υποβολές προσφορών ενέργειας/ισχύος ή σημαντικές αποκλίσεις παραγωγής ή ζήτησης, καθώς και εισαγωγών/εξαγωγών ή παραγωγής ΑΠΕ υπόκεινται σε χρεώσεις μη συμμόρφωσης.

